ΓΡΑΠΤΗ ΕΡΩΤΗΣΗ E-1891/01

υποβολή: Ioannis Marnos (PPE-DE) προς την Επιτροπή

(27 Ιουνίου 2001)

Θέμα: Διώξεις της ελληνικής μειονότητας στην Αλβανία και δράση Αλβανών εξτρεμιστών στην Ελλάδα

Σύμφωνα με ανταπόκριση του Αθηναϊκού Πρακτορείου Ειδήσεων από το Αργυρόκαστρο, ο τέως πρωθυπουργός της Αλβανίας κ. Φάτος Νάνο κατηγόρησε με επίσημες δηλώσεις του στις 29 Μαΐου 2001 τον αρχηγό της αξιωματικής αντιπολίτευσης κ. Σαλί Μπερίσα για τις σκληρές πρακτικές που είχε εφαρμόσει ως Πρόεδρος της χώρας αυτής εναντίον της ελληνικής μειονότητας που κατοικεί στο νότιο τμήμα της. Ο κ. Νάνο δήλωσε χαρακτηριστικά ότι όταν ο Μπερίσα φυλάκιζε τους Έλληνες της Αλβανίας, εγώ μοιραζόμουν μαζί τους τσιγάρα στα κελλιά των φυλακών. Ο κ. Νάνο, στις ίδιες δηλώσεις του, αποτίμησε σε 1 δισ. δολλάρια την εισροή συναλλάγματος στη χώρα αυτή λόγω της εργασίας εκατοντάδων χιλιάδων Αλβανών στην Ελλάδα.

Το εβδομαδιαίο περιοδικό Ζουμ που εκδίδεται στην FYROM ανέφερε σε δημοσίευμά του στις 25/5/2001 ότι επίκειται δυναμική δράση Αλβανών εξτρεμιστών στην Ελλάδα οι οποίοι έχουν ήδη σχηματίσει στρατό με την επωνυμία Απελευθερωτικός Στρατός της Τσαμουριάς. Επικαλούμενο πηγές μυστικώνπηρεσιών το περιοδικό αυτό αναφέρει ότι ένα πλήρες σχέδιο δράσης έχει εκπονηθεί από τις αρχές του χρόνου στην Ελβετία (όπου διαμένουν οι περισσότεροι από τους ηγέτες των εξτρεμιστικών οργανώσεων των Αλβανών) και στοχεύει στην προσάρτηση ελληνικού εδάφους στη Μεγάλη Αλβανία.

Πώς τοποθετείται η Επιτροπή στις πληροφορίες της πιθανολογούμενης έναρξης τρομοκρατικών ενεργειών στο έδαφος κράτους-μέλους της Ένωσης· Ποιες είναι οι πληροφορίες της Επιτροπής για τις καταγγελλόμενες -ακόμη και από τον τέως πρωθυπουργό της Αλβανίας- διώξεις της πολυπληθούς ελληνικής μειονότητας, η οποία επιπροσθέτωςπέστη, επί δεκαετίες, την καταπίεση του ολοκληρωτικού κομμουνιστικού καθεστώτος του Χότζα· Εξετάζει η Επιτροπή τη σύνδεση της οικονομικής βοήθειας που χορηγεί η Ένωση προς τη χώρα αυτή με τον σεβασμό των ανθρωπίνων δικαιωμάτων του αλβανικού λαού και των εθνικών μειονοτήτων που διαβιούν στην επικράτεια της·

Απάντηση του κ. Patten εξ ονόματος της Επιτροπής

(1 Αυγούστου 2001)

Η Επιτροπή δεν έχειπόψη της καμιά τρομοκρατική ενέργεια που να έχει αρχίσει από πιθανούς αλβανούς εξτρεμιστές στην Ελλάδα.

Η καταπίεση στην Αλβανία κατά την διάρκεια της εποχής του Χότζα ήταν, δυστυχώς, πολύ διαδεδομένη, και ασφαλώς περιελάμβανε και αντιπροσώπους της ελληνικής μειονότητας. Η κατάσταση, ωστόσο, έχει εξελιχθεί από το 1991. Σήμερα, η Αλβανία έχειπογράψει τη σύμβαση του Συμβουλίου της Ευρώπης για την προστασία των εθνικών μειονοτήτων και, γενικώς, έχει μια εποικοδομητική προσέγγιση σε θέματα μειονοτήτων. Αναγνωρίζει την ύπαρξη σημαντικής ελληνικής μειονότητας και προσπαθεί να προσαρμόσει τη νομοθεσία και πρακτική της στα διεθνή πρότυπα. Κατά την διάρκεια των συζητήσεων στο πλαίσιο της διευθύνουσας ομάδαςψηλού επιπέδου Ένωσης/Αλβανίας τον Μάιο του 2001, η αλβανική κυβέρνηση τόνισε την πρόθεσή της να ολοκληρώσει σταδιακά το νομικό πλαίσιο για την προστασία των μειονοτήτων και να καταργήσει την έννοια των μειονοτικών ζωνών. Αυτές οι προσπάθειες θα συμβάλουν στην αύξηση της προστασίας των μειονοτήτων στην Αλβανία.

Η κοινοτική συνδρομή στην Αλβανία έχει συνδεθεί και θα εξακολουθήσει να συνδέεται με το σεβασμό των βασικών πολιτικών προϋποθέσεων όπως τα ανθρώπινα δικαιώματα και η προστασία των μειονοτήτων. Η Επιτροπή παρακολουθεί από κοντά τις εξελίξεις σάυτές τις ευαίσθητες περιοχές.